Diari Oficial de la Generalitat Valenciana


Sumari del DOGV 5566, del 30-07-2007 (2007/9769)

RESOLUCIÓ de 23 de juliol de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni marc de col·laboració entre la Conselleria de Territori i Habitatge de la Generalitat i l'Agrupació Empresarial Tèxtil Alcoiana, per a la promoció i el foment de la qualitat ambiental.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5566

Data del DOGV
:   30-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9769


Data del document
:   23-07-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Territori i Vivenda
    * indústria tèxtil
    * cooperació administrativa

RESOLUCIÓ de 23 de juliol de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni marc de col·laboració entre la Conselleria de Territori i Habitatge de la Generalitat i l'Agrupació Empresarial Tèxtil Alcoiana, per a la promoció i el foment de la qualitat ambiental. [2007/9769]  
La conselleria de Territori i Habitatge de la Generalitat i l'Agrupació Empresarial Tèxtil Alcoiana, han subscrit, després de la tramitació prèvia reglamentària, el 10 de maig de 2007, el Conveni marc de col·laboració per a la promoció i el foment de la qualitat ambiental, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Comunitat Valenciana el conveni esmentat que queda en el Registre de Convenis amb el número 0997/2007, i que figura com a annex d'esta resolució.  
València, 23 de juliol de 2007. El director general de Relacions amb les Corts i Secretariat del Consell: Ángel Mompó Romero.  
Conveni marc de col·laboració entre la conselleria de Territori i Habitatge de la Generalitat i l'Agrupació Empresarial Tèxtil Alcoiana per a la promoció i el foment de la qualitat ambiental  
València, 10 de maig de 2007  
Reunits  
D'una part, el conseller de Territori i Habitatge de la Generalitat, Esteban González Pons d'acord amb el Decret 2/2006, de 29 de maig, del president de la Generalitat en nom i representació d'esta, d'acord amb les facultats que li conferix la Llei 5/1983, de 30 de desembre, del Consell.  
I d'una altra, Ignacio Gisbert Gosálbez, en nom i representació de l'Agrupació Empresarial Tèxtil Alcoiana, amb domicili social a Alcoi (Alacant), carrer Santa Rita, 21, com a director i facultat per a la firma del present conveni, segons acta notarial de Pedro Doménech García, de 27 de juliol de 2004, protocol 2030.   
Ambdues parts reconeixen mútuament la competència i la capacitat suficient per a subscriure el present conveni i, a l'efecte,  
Manifesten  
Primer  
En el marc del mandat global de protecció del medi ambient de l'article 45 de la Constitució i d'acord amb la distribució competencial establida en esta, l'article 50.6 de l'Estatut d'Autonomia de la Comunitat Valenciana, aprovat mitjançant una Llei orgànica 1/2006, de 10 d'abril, atorga a la Generalitat les competències de desenvolupament legislatiu i l'execució de la legislació bàsica de l'Estat en matèria de medi ambient, sense perjudici de les facultats per a establir normes addicionals de protecció.  
Segons el que disposa el Decret 8/2004, de 3 de setembre, del president de la Generalitat, les competències en matèria de medi ambient estan assignades a la conselleria de Territori i Habitatge.  
Per la seua banda, el Decret 137/2006, de 29 de setembre, del Consell, pel qual s'aprova el Reglament orgànic i funcional de la conselleria de Territori i Habitatge atribuïx a la Direcció General de Qualitat Ambiental les competències en matèria d'avaluació i difusió de la qualitat ambiental.  
Segon  
L'Agrupació Empresarial Tèxtil Alcoiana, per al compliment dels fins recollits en els seus estatuts, té com a objectius proposats la prestació d'assistència tècnica a les seues empreses associades, pertanyents al sector tèxtil, per a la millora dels processos de treball i en el compliment de la legalitat vigent en els diferents àmbits que l'afecten. Així mateix, realitza assessoraments d'índole juridicolaboral, subvencions, prevenció de riscos laborals, medi ambient, etc.   
L'Agrupació Empresarial Tèxtil Alcoiana, coneix que la normativa ambiental és cada vegada més exigent respecte a les indústries a fi de regular les interaccions d'estes amb el medi, atorga als seus clients la satisfacció d'un assessorament concret i precís de les seues obligacions mediambientals a fi d'escometre el seu correcte compliment.  
Per tot el que s'ha exposat, ambdues parts acorden subscriure este conveni marc de col·laboració, d'acord amb les següents  
Clàusules  
Primera. Objecte  
Constituïx l'objecte del present conveni marc l'establiment de les directrius generals que regulen en el futur les relacions entre la conselleria de Territori i Habitatge i l'Agrupació Empresarial Tèxtil Alcoiana, a fi de dur a terme actuacions conjuntes dirigides a la promoció i el foment de la qualitat ambiental de les seues empreses associades.  
També és objecte d'este conveni la introducció de mecanismes interns de gestió mediambiental d'acord amb les línies d'actuació previstes en la clàusula següent, en els quals inclourà tant la reducció de la contaminació de les activitats exercides per les empreses associades com la formació del seu personal, amb el suport de la Direcció General de Qualitat Ambiental.   
Aquests mecanismes seran:  
Adequació periòdica de la política mediambiental segons les noves exigències de l'entorn, per mitjà del disseny i la implantació d'un sistema de gestió mediambiental d'acord amb la norma UNE-EN ISO 14640, per així poder arribar a aconseguir el lideratge en qualitat i gestió mediambiental.  
- Orientar els processos, activitats i decisions de les empreses a la satisfacció de les expectatives i necessitats dels seus clients, tenint sempre present el respecte, la conservació i la millora del medi ambient.  
- Establiment d'un programa d'informació i formació dels treballadors de les empreses per a qualificar i sensibilitzar-los en qüestions mediambientals que afecten les tasques quotidianes empresarials.   
Segona. Línies d'actuació  
Sense perjudici que la comissió descrita en la clàusula quarta promoga altres actuacions, s'establixen com a línies preferents d'actuació en les empreses associades a l'Agrupació Empresarial Tèxtil Alcoiana, les següents:  
Reunions sectorials dirigides als tècnics dels diversos departaments de les empreses amb l'objecte de demanar inquietuds i opinions sobre la situació mediambiental de les activitats que exercixen.   
Accions de foment i desplegament del Sistema Comunitari d'Ecogestió i Ecoauditoria (EMAS) en les empreses, amb el suport de la Direcció General de Qualitat Ambiental com a òrgan competent en matèria d'avaluació i difusió de qualitat ambiental, tant en qüestions d'assessorament com en la implementació.  
Organització d'activitats conjuntes, com ara seminaris, jornades, conferències, etc., i facilitar així la millora en la formació contínua en matèria mediambiental als professionals de les empreses. La Direcció General de Qualitat Ambiental treballarà amb el departament corresponent de l'Agrupació Empresarial Tèxtil Alcoiana per a coordinar i impartir formació al personal de les seues empreses associades en relació als temes mediambientals que puguen ser d'interés per al dur a terme les tasques professionals.   
Realitzar un programa d'actuacions de sensibilització per al personal de les empreses, i fins i tot per als seus clients, basant-se en els vectors mediambientals afectats per les activitats empresarials.   
- Promoure, impulsar i dur a terme programes d'adequació mediambiental i reducció de la contaminació i de l'impacte mediambiental de les activitats i processos de les empreses.  
La col·laboració recollida en el present conveni podrà ser objecte de desplegament i concreció per mitjà de convenis singulars, en els quals es reflectirà detalladament, la dimensió i l'abast de la cooperació, com també els compromisos de tota índole que assumixen les parts.  
Tercera. Aportació econòmica  
El present conveni no genera obligacions econòmiques per a cap de les parts.  
Quarta. Comissió de seguiment  
Per a dur a terme el present conveni es crea una comissió de seguiment amb la finalitat d'estudiar i determinar les actuacions concretes, com també supervisar aquelles actuacions que, en el marc d'este, les parts duguen a terme.  
Esta comissió estarà presidida pel director general de Qualitat Ambiental de la conselleria de Territori i Habitatge, o persona en qui delegue, ostentant la Vicepresidència d'esta el director de l'Agrupació Empresarial Tèxtil Alcoiana, o persona en qui delegue.   
La comissió estarà integrada, a més, per dos representants de cada una de les parts firmants d'este conveni, designades per elles, que proposaran tots els suggeriments i alternatives que puga comportar el seu desenvolupament durant la seua vigència.  
La comissió es reunirà, com a mínim, una vegada a l'any, com també quan ho sol·liciten els representants de qualsevol de les parts firmants del conveni.  
Cinquena. Vigència  
El present conveni entrarà en vigor a partir de la data de la seua formalització i tindrà una vigència d'un any, prorrogant-se de forma tàcita per períodes anuals, excepte la denúncia per qualsevol de les parts.  
El conveni pot ser denunciat per qualsevol de les parts i serà suficient, a l'efecte, la comunicació escrita a l'altra part amb una antelació de tres mesos a la finalització del seu període inicial de vigència o de qualsevol de les seues pròrrogues, en este cas, s'ha de salvaguardar-se la vigència dels acords específics que en eixe moment es troben operatius, llevat que ambdues parts acorden una altra cosa.  
Sisena. Causes d'extinció  
El present conveni s'extingirà, per l'acabament de la vigència i a més per l'incompliment i el mutu acord, per qualsevol de les causes previstes en la legislació vigent aplicables a la matèria objecte d'este.  
Setena. Difusió  
Ambdues parts es comprometen a donar la major difusió al present conveni a través dels seus propis mitjans gràfics i electrònics.  
Així mateix, s'acorda celebrar conjuntament una jornada informativa a fi de divulgar entre el personal de les empreses associades a l'Agrupació Emrpesarial Tèxtil Alcoiana la firma del present conveni, les condicions necessàries per a la seua efectiva aplicació i les conseqüències d'ordre mediambiental que se'n deriven.  
Huitena. Naturalesa  
El present conveni té naturalesa administrativa, i com està exclosa l'aplicació directa de la legislació general de contractació administrativa, es regirà per les seues pròpies clàusules i, en el no previst, pels principis de la dita legislació i els generals de l'ordenament juridicoadministratiu.  
I en prova de conformitat amb tot el que antecedix, ambdues parts subscriuen este conveni en triple versió exemplar en el lloc i la data en l'encapçalament expressats.  
El director de l'Agrupació Empresarial Tèxtil Alcoiana. Ignacio Gisbert Gosàlbez.  
El conseller de Territori i Habitatge. Esteban González Pons.